Nicu Ceaușescu

Nicu Ceaușescu (født 1. september 1951, død 26. september 1996) var det yngste av de tre barna til den rumenske diktatoren Nicolae Ceaușescu og hans kone, Elena Ceaușescu. Han arbeidet i farens politiske regime, og ble regnet som farens etterfølger som Romanias president. 

Ceaușescu studerte fysikk ved Universitetet i București. Som student var han involvert i Uniunea Tineretului Comunist, som var ungdomsorganisasjonen til Det rumenske kommunistpartiet. Han ble valgt inn i sentralkomiteen i det rumenske kommunistpartiet i 1982. Mot slutten av 1980-årene var Ceaușescu medlem av styret i det rumenske kommunistpartiet. 

Ceaușescu hadde et rykte på seg for å være en playboy og en gamblerSide3.no – Ceausescus arv (Av Johan Jensen, Vi Menn. Publisert 10. juni 2013), og det ble hevdet at han var god venn med Uday Hussein, sønn av Iraks president Saddam Hussein. Ceaușescu ble arrestert i 1990 og anklaget for å ha gitt ordre om å gjennomføre en massakre, og han ble dømt til 20 års fengsel.Nytimes.com – Ceausescu's Son Convicted And Sentenced to 20 Years (Av AP. Publisert 22. september 1990) Han ble løslatt fra fengsel i november 1992 på grunn av skrumplever,Nytimes.com – Ceausescu's Son Leaves Jail (Publisert 25. november 1992) og han døde av denne sykdommen fire år senere, i en alder av 45 år, på et sykehus i Wien.Nytimes.com – Nicu Ceausescu, 45, Flamboyant Son Of Romania Dictator (Publisert 27. september 1996)

 Referanser 

 Eksterne lenker 


Kategori:Personer fra București
Kategori:Rumenske kommunister
Kategori:Rumenere dømt for forbrytelser